Държавен вестник, бр. 73, 2009 г., стр. 17

БРОЙ  73	
Д Ъ Р Ж А В Е Н  В Е С Т Н И К 	
СТР.  17  
2. Предишните трудови доходи на бенефи­
циента или на лицето, осигурявало издръжката 
на семейството, се изчисляват в съответствие 
с установените правила, а когато защитените 
лица или лицата, осигурявали издръжката на 
семействата, се делят на категории в зависи­
мост от трудовите си доходи, предишните им 
трудови доходи могат да се изчислят въз основа 
на основните трудови доходи на категориите, 
към които те са принадлежали. 
3. Може да се предвиди максимална гра­
ница за размера на обезщетението или на 
трудовия доход, който се взема предвид при 
изчисляването на обезщетението, при условие 
че тази максимална граница е определена по 
такъв начин, че да са изпълнени разпоредбите 
на параграф 1 от този член, като предишните 
трудови доходи на бенефициера или на лицето, 
осигурявало издръжката на семейството, са 
равни на или по-ниски от заплатата или над­
ницата на квалифициран физически работник 
от мъжки пол.
4. Предишните трудови доходи на бенефи­
циента или на лицето, осигурявало издръжката 
на семейството, заплатата или надницата на 
квалифицирания физически работник от мъж­
ки пол, обезщетението и всякакви семейни 
помощи се изчисляват за един и същ период. 
5. За другите бенефициенти размерът на 
обезщетението се изчислява в разумно съ­
отношение с размера на обезщетението на 
типичен (стандартен) бенефициент.
6. За целите на този член квалифициран 
физически работник от мъжки пол е:
а) шлосер или стругар в областта на ма­
шиностроенето с изключение на електротех­
ническото машиностроене; или
б) лице, което се смята за типично за ква­
лифицирания труд, избрано в съответствие 
с разпоредбите на следващия параграф; или
в) лице, чиито трудови доходи са равни на 
или по-високи от 75 % от всички подлежащи 
на обезщетение лица, като тези трудови доходи 
се определят за година или за по-кратък период 
в зависимост от нормативната уредба; или
г) лице, чиито трудови доходи са равни на 
125 % от средните трудови доходи на всички 
защитени лица.
7. За целите на буква „б“ от предходния 
параграф дадено лице се счита за типичен 
квалифициран работник, когато е лице, заето 
в основната група икономически дейности с 
най-голям брой икономически активни лица 
от мъжки пол, защитени срещу визирания 
риск, или лица, които осигуряват издръж­
ката на семействата на защитените лица, в 
зависимост от случая, в отрасъла, обхващащ 
най-голям брой такива лица или издържащи 
ги работници лица, осигуряващи издръжката 
на семействата им; за тази цел се използва 
международната класификация на всички 
икономически дейности, приета от Икономи­
ческия и социален съвет на ООН на неговата 
7-а сесия на 27 август 1948 г. и възпроизведена 
в приложението към тази конвенция, като се 
държи сметка за измененията, внесени в нея 
в който и да било момент.
8. В случаите, когато размерът на обезще­
тението се изменя в зависимост от региона, 
може да се даде определение на квалифициран 
физически работник от мъжки пол за всеки 
регион съгласно параграфи 6 и 7 от този член.
9. Работната заплата или надницата на 
квалифициран физически работник от мъж­
ки пол се определя въз основа на размера 
на заплатата или надницата за обичайния 
брой часове труд, определен с колективни 
трудови договори, от националните закони и 
подзаконови актове или в съответствие с тях, 
където е приложимо, или от обичая, като тя 
включва добавките за издръжка на живота, 
ако има такива; когато този размер се раз­
личава в отделните региони и не се прилага 
параграф 8 от този член, се взема средният 
(медианният) размер.
10. Размерите на текущите периодични 
плащания за старост, за трудова злополука 
(без случаите на неработоспособност), за 
инвалидност и смърт на издържащия лицето 
работник се преизчисляват в случай на същест­
вени промени в общия размер на трудовите 
доходи, когато те са резултат от съществени 
промени в издръжката на живота.
Член 66
1. При периодично плащане, за което се 
прилага този член, размерът на обезщетени­
ето, увеличен с размера на всякакви семейни 
помощи, платими за времетраенето на обхва­
натия случай, трябва да бъде такъв, че да се 
получи по отношение на споменатия обхванат 
случай за типичния (стандартния) бенефици­
ент, посочен в приложената към този раздел 
таблица, най-малко посочения в нея процент 
от общия размер на заплатата или надницата 
на типичен (стандартен) пълнолетен работ­
ник от мъжки пол и от размера на всякакви 
семейни помощи, платими на защитено лице 
със същите семейни отговорности както тези 
на типичния (стандартния) бенефициент. 
2. Работната заплата или надницата на ти­
пичния (стандартния) пълнолетен работник от 
мъжки пол, обезщетението и всички семейни 
помощи се изчисляват за един и същ период.
3. За останалите бенефициенти размерът 
на обезщетението се изчислява в разумно 
съотношение с размера на обезщетението на 
типичния (стандартния) бенефициент. 
4. За целите на този член типичен (стан­
дартен) пълнолетен работник от мъжки пол е: